சுனார் ஆறு

சுனார் ஆறு  (Sunar River) என்பது இந்திய மாநிலமான மத்தியப் பிரதேசத்தில் உள்ள ஒரு மழைநீர் ஆறு  ஆகும். சோனார் ஆறு என்ற பெயராலும் இந்த ஆறு அறியப்படுகிறது. மத்திய இந்தியாவின் சாகர் மாவட்டத்தில் இருந்து தமோ மாவட்டம் மற்றும் பன்னா மாவட்டம் வழியாக சுனார் ஆறு பாய்கிறது.

சுனார் ஆறு கென் ஆற்றின் துணை நதியாகும் .

 புவியியல் 
சாகர் மாவட்டம் மற்றும் தமோ மாவட்டத்தில் உள்ள புந்தேல்கண்ட்டு பகுதியில் சுனார் ஆறு பாய்கிறது. இதன் மொத்த நீளம் 250 கிலோமீட்டருக்கும் அதிகமாகும்.  மத்திய இந்திய நதிகளான  அனைத்து விந்திய ஆறுகள் மற்றும் கங்கை ஆற்றின்  துணை நதிகளைப் போலவே சுனார் ஆறும் தெற்கிலிருந்து வடக்கு நோக்கி பாய்கிறது.  பந்தேல்கண்டின் தெற்கு எல்லையில் சுமார் 12,000 சதுர கிலோமீட்டர் பரப்பளவிற்கு  சுனார் ஆறு பாய்கிறது.

 ஆதாரங்கள் 
சாகர் மாவட்டத்தில் கெசுலி தொகுதியில் உள்ள ஒரு சிறிய மலைப்பாங்கான பகுதியில் இருந்து சுனார் ஆறு உருவாகிறது. எனவே அதன் ஆரம்ப ஆதாரம் சாகர் மாவட்டத்திலிருந்து 80 கிலோமீட்டர் தொலைவில் உள்ள தடா கிராமத்திற்கு அருகில் உள்ளது.

 துணை ஆறுகள் 
சுனார் ஆற்றுக்கு பல சிறிய துணை ஆறுகள் உள்ளன. இவற்றுள் தேகார், பேவாஸ், இயூடி, கதேரி, கோப்ரா மற்றும் பைர்மா ஆறுகள் மிகவும் குறிப்பிடத்தக்கவையாகும்.

 வியர்மா ஆறு 
சுனார் ஆற்றின் முக்கிய துணை நதியாகும்.  இது சாகர் மாவட்டத்தில் உருவாகி, தமோ மாவட்டத்தில் பாய்கிறது. கௌரையா என்பது பியர்மா ஆற்றின் துணை நதியாகும்.

 பேவாசு ஆறு 
பேவாசு ஆறு ரைசன் மாவட்டத்தில் உருவாகிறது. இது சாகர் மாவட்டத்தில் பாய்ந்து தமோ மாவட்டத்தில் சுனார் நதியுடன் இணைகிறது. இராச்சுகாட்டு அணை மற்றும் பகரா அணை ஆகியவை பேவாசு  ஆற்றில் கட்டப்பட்டுள்ளன.

 தேகார் ஆறு 
தேகார் ஆறு என்பது சுனார் ஆற்றின் துணை நதியாகும். இது சாகர்-ரைசன் எல்லையில் உருவாகிறது. நகர்மாவு மற்றும் ரங்கிர் தேகார் கிராமங்கள் தேகார் ஆற்றின் கரையில் அமைந்துள்ளன. இது இரெக்லி கிராமத்தில்  சுனார் நதியுடன் இணைகிறது.

 கோப்ரா ஆறு 
கோப்ரா ஆறு சாகர் மாவட்டத்தில் உருவாகிறது. இது தமோ மாவட்டத்தில் பாய்கிறது. கோப்ரா மற்றும் சுனார் ஆற்றின் கரையில் மத்கோலேசுவர் கோயில் அமைந்துள்ளது.

 கதேரி ஆறு 
கதேரி ஆறு சாகர் மாவட்டத்தில் உருவாகிறது. புகழ்பெற்ற ஆப்சந்த் குகைகள் கதேரி ஆற்றின் கரையில் அமைந்துள்ளன. இது கார்கோட்டா நகரத்தில் சுனார் நதியுடன் இணைகிறது.

 குடியேற்றங்கள் 
தடா, பாங்கோரி, கெசுலி, கௌர்சாமர், கதகோட்டா, அட்டா, பத்தாரியா, ரெக்லி, மடியடோ, நர்சிங்கர் ஆகியவை சுனார் ஆற்றின் கரையில் அமைந்துள்ள கிராமங்கள் மற்றும் நகரங்கள் ஆகும்.

 சுற்றுலா இடங்கள் 

 அடல் சேது (ரெக்லி) 
 சூரியக் கோயில் (ரெக்லி) 
 நர்சிங்கர் கோட்டை (நர்சிங்கர்) 
 கார்கோட்டா கோட்டை
 பாத்பாடா அருவி (நர்சிங்கர்) 
 மத்கோலேசுவர் கோயில் 
 பஞ்சம் நகர் அணை

 மேற்கோள்கள் 

பகுப்பு:சாகர் மாவட்டம்
பகுப்பு:மத்தியப் பிரதேச ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas